ଆଧାର କାର୍ଡ ପରି ପାନ୍ କାର୍ଡ ମଧ୍ୟ ଏକ ଗୁରୁତ୍ୱପୂର୍ଣ୍ଣ ଡକ୍ୟୁମେଣ୍ଟ । ବ୍ୟାଙ୍କ ଠାରୁ ଆରମ୍ଭ କରି ବ୍ୟବସାୟ, ଚାକିରି ଏବଂ ପ୍ରାୟ ପ୍ରତ୍ୟେକ ଆର୍ଥିକ କାର୍ଯ୍ୟ ପାଇଁ ପାନ୍ କାର୍ଡ ଅର୍ଥାତ ପରମାନେଣ୍ଟ ଆକାଉଣ୍ଟ ନମ୍ବର ଅତ୍ୟନ୍ତ ଗୁରୁତ୍ୱପୂର୍ଣ୍ଣ । ପାନ୍ କାର୍ଡ ଏକ ଆଇଡି ପ୍ରୁଫ୍ ଭାବେ ମଧ୍ୟ କାର୍ଯ୍ୟ କରେ । ପ୍ରତ୍ୟେକ ବ୍ୟକ୍ତି ନିଜର ପାନ୍ କାର୍ଡ ବନେଇବା ଜରୁରୀ ଅଟେ । ଯଦି ଆପଣ ଭାବୁଛନ୍ତି ଯେ ଏହାକୁ ତିଆରି କରିବା ପାଇଁ ସରକାରୀ କାର୍ଯ୍ୟାଳୟଗୁଡ଼ିକୁ ବାରମ୍ବାର ଯିବାକୁ ପଡ଼ିବ, ଘଣ୍ଟା ଘଣ୍ଟା ଧରି ଲାଇନରେ ଅପେକ୍ଷା କରିବାକୁ ପଡିବ ତେବେ ଆପଣଙ୍କ ଧାରଣ ଭୁଲ୍ ଅଟେ । ବର୍ତ୍ତମାନ ମାତ୍ର ୧୦ମିନିଟରେ ମଧ୍ୟରେ ଆପଣ ପାନ୍ କାର୍ଡ ତିଆରି କରିପାରିବେ ଏବଂ ତାହା ମଧ୍ୟ ସମ୍ପୂର୍ଣ୍ଣ ମାଗଣା ।
ଘରେ ବସି ମାତ୍ର ୧୦ମିନିଟରେ ଆପଣ ଏକ ପାନ୍ କାର୍ଡ ତିଆରି କରିପାରିବେ ଏହାକୁ ଇନଷ୍ଟାଣ୍ଟ ପାନ୍ କାର୍ଡ ବା ଇ-ପାନ୍ କାର୍ଡ ମଧ୍ୟ କୁହାଯାଏ । ଇ-ପାନ୍ କାର୍ଡ ମଧ୍ୟ ହାର୍ଡ କପି ପାନ୍ କାର୍ଡ ପରି ବୈଧ ଅଟେ । ସବୁଠୁ ବଡ କଥା ହେଉଛି ଏଥିପାଇଁ ଆପଣଙ୍କୁ ଟଙ୍କା ଖର୍ଚ୍ଚ କରିବାର ମଧ୍ୟ ଆବଶ୍ୟକତା ନାହିଁ । ଇନଷ୍ଟାଣ୍ଟ ପାନ୍ କାର୍ଡ ଆବେଦନ କରିବା ପରେ ଆପଣ ମାତ୍ର ୧୦ମିନିଟ ମଧ୍ୟରେ ଇ-ପାନ୍ କାର୍ଡର ସଫ୍ଟ କପି ପାଇପାରିବେ ।
ଘରେ ପାନ କାର୍ଡ ତିଆରି କରିବା ପାଇଁ ଅନେକ ଦଲିଲର ଆବଶ୍ୟକତା ନାହିଁ । କେବଳ ଆପଣଙ୍କ ଆଧାର କାର୍ଡ ଆବଶ୍ୟକ । ଆଧାର ନମ୍ବର ବିନା ଆପଣ ପାନ୍ କାର୍ଡ ପାଇପାରିବେ ନାହିଁ ।
ପ୍ରକ୍ରିୟାକରଣ ପରେ ଆପଣଙ୍କର ଇ-ପାନ୍ ପ୍ରଦାନ କରାଯିବ । 'ଚେକ୍ ଷ୍ଟାଟସ୍ / ଡାଉନଲୋଡ୍ ପାନ୍' ଉପରେ କ୍ଲିକ୍ କରି ଏହାର ପିଡିଏଫ୍ ଡାଉନଲୋଡ୍ କରି ଆପଣ ପ୍ରିଣ୍ଟ କରିପାରିବେ । ବର୍ତ୍ତମାନ ଇ-ପାନର ହାର୍ଡ କପି ଦରକାର ଥାଏ ତେବେ ଏଥିପାଇଁ ୫୦ ଟଙ୍କା ଖର୍ଚ୍ଚ କରି ଆପଣ ପାନ୍ କାର୍ଡର ହାର୍ଡ କପି ପାଇପାରିବ ।
ବୃଦ୍ଧ ଦମ୍ପତିଙ୍କ ଅନନ୍ୟ ପ୍ରେମକାହାଣୀ :- କିଏ ୨୯ବର୍ଷର ବାଳିକାକୁ ବିବାହ କଲେ, ତ କାହାକୁ ମିଳିଲା ପିଲାଦିନର ପ୍ରେମ ।
